माक्सिमिलियेँ रबस्पियर

माक्सिमिलियेँ रबस्पियर ((  ६ मे १७५८ -२८ जुलाई १७९४ ) एक फ्रान्सेली वकील र राजनीतिज्ञ थिए। उनलाई फ्रान्सेली राज्यक्रान्तिसँग सम्बन्धित सबैभन्दा प्रसिद्ध र प्रभावशाली व्यक्तिहरूमा गनिन्छ। रबस्पियर फ्रान्सको राष्ट्रिय सभा, फ्रान्सको राष्ट्रिय संविधान सभा र जाकोबियोँ क्लबको सदस्य थिए। 

आर्रा प्रान्तको वकील रबस्पियर स्वभावले अन्तर्मुखी र रूसोको अनन्य भक्त थिए। उनले फ्रान्समा पुरुष मताधिकार लागु गर्न र दास प्रथा पूर्णतया समाप्त गर्नको लागि गरिएको आन्दोलनको नेतृत्व गरेका थिए। उनी आफू हिंसात्मक नभए तापनि उनले हिंसालाई प्रोत्साहित गरेका थिए। उनी फ्रान्समा सद्गुणको गणतन्त्र http://www.historyguide.org/intellect/virtue.html स्थापना गर्न चाहन्थे र उनको कथन निकै प्रसिद्ध छ "आतङ्क बिनाको सद्गुण र सद्गुण बिनाको आतङ्क निरर्थक छ।"  उनले क्रान्तिको समयमा लुई सोह्रौँ र रानी अँतवानेतलाई मृत्युदण्डको सजायको लागि समेत महत्त्वपूर्ण भूमिका खेलेका थिए। रबस्पियरलाई लेँकोरेप्तिब्ल अर्थात्  जसलाई भ्रस्ट गर्न नसकिने उपाधि दिइएको थियो।

यो पनि हेर्नुहोस्
 ओगुस्तँ रबस्पियर

 सन्दर्भ सामग्रीहरू 

श्रेणी:फ्रान्सको इतिहास
श्रेणी:सन् १७५८ मा जन्म
श्रेणी:सन् १७९४ मा मृत्यु
श्रेणी:फ्रान्सेली राज्यक्रान्तिको समयमा गियोतिनद्वारा हत्या गरिएका फ्रान्सेली मानिसहरू